

ประกาศมหาวิทยาลัยราชภัฏอุตรดิตถ์

เรื่อง การจัดการเรียนการสอนรายวิชาเสริมภาษาอังกฤษ

 ตามประกาศมหาวิทยาลัยราชภัฏอุตรดิตถ์ เรื่องนโยบายและแนวปฏิบัติในการพัฒนาทักษะภาษา อังกฤษ ได้กำหนดแนวทางการจัดการเรียนการสอนรายวิชาภาษาอังกฤษไว้ในหลักสูตรหมวดวิชาศึกษาทั่วไป โดยกำหนดให้นักศึกษาชั้นปีที่ ๑ ทุกคน ต้องเข้าทดสอบความรู้ทางภาษาอังกฤษ กรณีที่ผลการสอบไม่ถึงเกณฑ์ นักศึกษาจะต้องเรียนรายวิชาเสริมภาษาอังกฤษให้มีผลการสอบตามเกณฑ์ที่กำหนดก่อน จึงจะมีสิทธิ์เรียนรายวิชาตามหลักสูตรหมวดวิชาศึกษาทั่วไปได้

ดังนั้นเพื่อให้การจัดการเรียนการสอนรายวิชาเสริมภาษาอังกฤษเป็นไปอย่างมีประสิทธิภาพ และบรรลุผลตามจุดมุ่งหมาย มหาวิทยาลัยจึงกำหนดแนวปฏิบัติในการจัดการเรียนการสอนไว้ดังนี้

1. **การกำหนดรายวิชาและการเรียนการสอน**
2. ให้รายวิชาเสริมภาษาอังกฤษ เป็นรายวิชาเพิ่มเติมจากรายวิชาที่กำหนดไว้ใน

หลักสูตรหมวดวิชาศึกษาทั่วไป จุดประสงค์ของรายวิชาเพื่อให้ผู้เรียนมีพื้นฐานความรู้รายวิชาภาษาอังกฤษที่เหมาะสม พร้อมที่จะเรียนรายวิชาภาษาอังกฤษในหลักหลักสูตรได้อย่างมีประสิทธิภาพ

 ๒) ให้รายวิชาเสริมภาษาอังกฤษมีเนื้อหารายเทียบเท่ากับรายวิชาบรรยายของหลักสูตร

ปกติ ๓ หน่วยกิต โดยให้จัดการเรียนการสอนตลอดภาคเรียนไม่น้อยกว่า ๔๕ ชั่วโมง และกำหนดให้มีการสอบวัดผลปลายภาคเรียน

1. ให้หน่วยงานผู้รับผิดชอบรายวิชาภาษาอังกฤษของหลักสูตรหมวดวิชาศึกษาทั่วไป เป็นผู้

รับผิดชอบและประสานงานรายวิชาเสริมภาษาอังกฤษ

1. **การลงทะเบียนและบันทึกผลการเรียน**
2. ให้กองบริการการศึกษาจัดให้นักศึกษาที่ต้องเรียนรายวิชาเสริมภาษาอังกฤษ ได้ลง

ทะเบียนเรียนในภาคเรียนเช่นเดียวกับการลงทะเบียนรายวิชาของหลักสูตรปกติ

 ๒) ให้มีการบันทึกผลการเรียนรายวิชาเสริมภาษาอังกฤษ “ผ่านเยี่ยม” “ผ่าน” หรือ “ไม่ผ่าน” ไว้ในระเบียนแสดงผลการเรียนของนักศึกษา ผู้ที่มีผลการเรียน “ผ่านเยี่ยม” และ “ผ่าน” เท่านั้น จึงจะมีสิทธิ์ลงทะเบียนรายวิชาภาษาอังกฤษตามหลักสูตรหมวดวิชาศึกษาทั่วไปได้

1. การกำหนด../

**๓. การกำหนดผู้สอนและภาระงานสอน**

 ให้ผู้รับผิดชอบรายวิชาภาษาอังกฤษของหลักสูตรหมวดวิชาศึกษาทั่วไปเป็นผู้กำหนดอาจารย์ผู้สอน ส่วนการคิดภาระงานสอนให้เป็นไปตามเกณฑ์ภาระงานเช่นเดียวกันกับการสอนรายวิชาในภาคเรียนของหลักสูตรปกติ

ทั้งนี้ ตั้งแต่ภาคเรียนที่ ๑ ปีการศึกษา ๒๕๕๗ เป็นต้นไป

ประกาศ ณ วันที่ ๒ กรกฎาคม พ.ศ. ๒๕๕๗



 (ผู้ช่วยศาสตราจารย์ ดร.เรืองเดช วงศ์หล้า)

 อธิการบดีมหาวิทยาลัยราชภัฏอุตรดิตถ์